**Ogres stacijas ēka, Brīvības iela 9, Ogre, Ogres novads**

POJEKTĒŠANAS UZDEVUMS

**1. Ievads**

VAS “Latvijas dzelzceļš” (turpmāk Pasūtītājs) **Brīvības ielā 9, Ogrē, Ogres novads** īpašumā ir dzelzceļa stacijas ēka (būves kadastra apz. 74010010416002, SAP. Nr. 111000002842).

Apsekojot ēku konstatēts, ka stacijas ēkas fasādes krāsojums laika gaitā ir bojāts, it īpaši stacijas ēkas dzelzceļa pusē. Krāsojums vietām ir izdrupis, nolobījies, saplaisājis, ar notecējumiem un netīrs. Stacijas laukuma pusē ieejas mezgla kāpnes ir apdrupušas, bojāti bruģa pakāpieni un kolonnu pamatnes.

Rūpējoties par dzelzceļa infrastruktūras ēku un būvju funkcionalitāti un tehniski vizuālā stāvokļa atbilstību mūsdienu prasībām, kā arī ņemot vērā ar paaugstināto peronu izbūvi saistītos estētiskos aspektus, nepieciešams veikt Ogres stacijas ēkas fasādes krāsojuma atjaunošanu, kā arī novērst kāpņu un kāpņu laukumu, kolonnu pamatņu defektus.

**2. Mērķis**

Nodrošināt drošu, efektīvu publiskās infrastruktūras ekspluatāciju unīpašuma sakārtošanu. Jāizstrādā Tehniskā dokumentācija stacijas ēkas remontdarbu veikšanai atbilstoši MK noteikumiem Nr. 529 ”Ēku būvnoteikumi” un citiem LR normatīvajiem aktiem.

**3. Darba uzdevums**

3.1. Izstrādāt Tehnisko dokumentāciju “Ogres stacijas ēkas remonts”, tai skaitā izstrādāt Darba organizācijas projektu. Izstrādāta stacijas ēkas fasādes krāsu pase, stacijas ēkas 3-D vizualizācija;

3.2. Izstrādāto dokumentāciju saskaņot VAS “Latvijas dzelzceļš” Nekustamā īpašuma pārvaldē un Būvvaldē, ievietojot tos BIS sistēmā;

3.3. Izstrādāt būvdarbu ekonomisko daļu, aprēķinot darba apjomus un sastādot izmaksu tāmi.

**4. Rezultāts**

4.1.Izstrādāta un saskaņota Ogres stacijas ēkas remonta Tehniskā dokumentācija saskaņā ar MK noteikumiem Nr. 529 ”Ēku būvnoteikumi”, MK noteikumi Nr.238, un citiem LR normatīvajiem aktiem. Visām remontējamām un pagaidu konstrukcijām jāatbilst 2021. gada Latvijas standarta LVS-282 „Dzelzceļa būvju tuvināšanas un ritošā sastāva gabarīti” prasībām.

4.2. Sagatavota projekta ekonomiskā daļa – darbu apjomi un izmaksas.

4.3.Tehniskā dokumentācija sniedz pilnīgu priekšstatu par būvniecības risinājumiem un izmaksām.

**5. Laiks un resursi**

Darbs par šīs tehniskās specifikācijas izpildi tiks veikts uz līguma pamata, kuru noslēgs pasūtītājs  - LDz un darba izpildītājs, kas ir atbildīgs par darba uzdevuma sekmīgu un kvalitatīvu izpildi, apakšlīgumu slēgšanu un par konsultācijām ar jebkuru citu firmu, institūcijām vai ekspertiem.

Visus ar Tehniskās dokumentācijas izstrādāšanu saistītos izdevumus sedz Izpildītājs.

**6. Darbu izpildes termiņš**

Tehniskās dokumentācijas izstrāde un saskaņošana, 40 dienas no līguma parakstīšanas dienas.